
El zovene de botesa 

Bona sera, signori. Cossa comandeli? Ciò, 
varda che merlo! Credevo de esser drio el ban- 
co; e xe tanta l’ abitudine de domandar a chi 
vien in botega cossa che i comanda, che adess, 
trovandome a la so rispetabile presenza, go fato’ 
la solita interrogazion. I me compatissa, sali, 


perchè i ga de saver che mi son proprio un zo- 


vene de botega de casulin. Se lori i nasasse 
un fiantin, i capirave subito che mi no digo 
una busia, perchè i odori che manda fora i me 


vestiti, xe roba..... da imbriagar la zente. Oh, che 


vita sta qua del casulin! Sempre in gamba da la 
matina a la sera a vender una infinità de. gene- 
ri, che i varia dai risi al bacalà, dal pevare a le | 
paste, da le nose moscate ai buei de Fiandra, da 

l’dio a la canela, dal formai al petrolio; e chi sa 
quante volte che i se gavarà acorto anca lori del 
petrolio magnando.... formai o salame.... La nostra 
distrazion, la nota un fià alegra in sta vita de 


sacrificio, voli saver cossa che xe? Le serve! Se 


se pol, — che no ghe sia el paron, — no se manca 


- de dirghe qualche paroleta dolge: Tesoro, bam- 


bin, stela del firmamento, cuor mio, èssetera: e, 


“mejo ancora, de darghe qualche spizigon. Ghe ne 


xe de quele che Ie manda subito..... a farse be- 
nedir; ma de le altre che se la gode un mondo, 


che le va in brodo de susini, che le fa l’ ocieto 


straco come un pesce, Oh, se i gavesse da veder 
“che Gigie, che Marie, che Anzolete che vien in. 


botega! Roba da far sbagliar i..... conti. E se pro- 
ura de tegnirle più che se pol, anche se lore le 
fa fenta de aver premura. Mi lo so: le parone 
le le strapassa perchè le se ritarda; ma lore le 


ga pronta la giustificazion: gera zente in bo- 


tega. I creda: se no ghe fosse le serve a romper 
la monotonia, a tajar l’aria, la nostra saria ’na 
vera vita da cani. | 
El publico che frequenta le boteghe de eli | 
caglier xe. pio chic, Qua vien anca le siore, le ca- 


“la 


meriere, le sartine, e queste ultime lè xe proprio 
la me passion. No digo, ghe ne xe de brute, ma 
nel più dei casi le xe cocolone da far zirar la 
testa a un santo de porgellana. Quando poss ser- 
vir una sartina, — e per farlo coro anca @ ris- 
cio de pestarghe i cai, con decenza parlando, al 
me coleghi, — provo "na gran soddisfazion. — 
Ma, come, i dirà lori, seu deventà un zovene de 
chincaglier adess? Sicuro, e dopo de marser. Xe 
‘un passaggio che per lori el gavarà del miraco- 
loso; ma nei zoveni de botega cl miracol xe "na 
cossa... natural. Per esempio: Faust da vecio xe 
deventà zovene, per la magica potenza de Mefi. 
stofele. Eben, noaltri, per la magica potenza 
del..... banco, semo invece sempre zoveni, anca co 
se ga 60 o 70 anni sula goba. Anzi resto che per 
‘no goder de sto miracoloso privilegio, yhe sia del . 
me coleghi che i pensa a deventar rd per: 
dendo in sto modo la..... zoventù. 

Se ne le boteghe de casulin xe un iui 
de roba da vender, in quele de chincaglier e de 
marser, no ghe nè de manco, e in queste ne 
 toca anca esergitar ‘na pazienza da frati. De le 
volte bisogna remenar cinquanta scatole per tro- 


gi 


chi 


var do botoni o un metro de nastro. — Cossa 


costelo sto nastro? — 2 lire. — Oh, mato! Mi 
. ghe dago 1,25. — No posso darghelo, signora; 


«el me costa de più a mi, Veramente, dovaria 
dir al paron. — Lu, el pol dir quel ch' el vol; 
ma mi no son disposta de darghe de più. E tira 
da una parte e mola da quel’ altra, dopo un toc 
de sta solfa, me toca molarghelo per 1.50. E 
sta siora, dopo averme fato spolmonar per un por | 
de palanche, la se farà un vanto co le amiche de 
saver spender ben, de no esser ’na gnoca. Va là, 
vecia; adess che conosso el gran, te domandaro 
20 quel che val 10. Se i savesse che vita che se 
fa a contentar certune che le voria la roba a 
strassamerca! E bisogna aver con lore bone ma- 
niere, esser gentili, anche se ghe saria la bona 
intenzion de mandarle in tanta malora, 

Ne le boteghe de marser, peso che peso! Qua 
la pazienza bisogna ciaparla co tutte do le man 
e con quattro se se le gavesse. Eco, entra una 
. slora. — Bon giorno... — Servo suo. Cossa coman- 
dela? — ‘El me fassa un piacer, el tira zo quela 
pessa. Dopo averla vardada: — El tira zo quel’ al- 
tra là. E no questa, e no quela, finisso per svo- 

dar le scansie e far una catasta de roba sul 
banco. Dopo aver ben vardà e remenà, no la 
trova gnente che ghe comoda. — Me dispiase, 
— Si figuri, il dispiager xe mio de no poderla 
servir. Opur: el me fassa un piaser de darme un 
campion de ste do pesse, per mostrarghelo a casa, 
— Pronto!... e po, chi se ga visto, se ga visto. 
La roba magari se manda a torla a Venezia o 


a Milan, perchè co un viageto de sta sorte, la 
deventa più bela e più bona, specialmente se i 


la ga fata pagar più che no la costasse qua. In- 
tanto ghe vol un’ora a rimeter tutto a posto. 
Ostrega, saria da crepar da la bile, ma vien in 
botega "na bela tosa. — Cinque metri de bom- 
basina. Ghe dago el metro in man e misuro; e 
nel far sta operazion, procuro de tocar coi mii 
i so dedini, le so manine. Al contato provo come 
una scossa eletrica e sento svanir la bile de prima. 

Ma veder dele bele tose e tocarghe le man el 


‘xe un magro conforto a sta vita de sacrificio, serai 
tuto el giorno fra quatro muri, come i presonieri. 


Lori i pol almanco goder qualche ora de aria 

pura, ossigenada, i ragi del sol, Ma a noaltri 

no; almanco che dopo sie giorni de caponera ga- 
a: giro 


vessimo tutta la domenega de libertà: nossignori, 
gnanca questa. | I 

—  Ghe xe un progetto de lege — per el riposo 
setimanal, — a lo studio de ’na Comission, Ma 
aspeta caval che l’ erba cressa. Se lori no i ga 
gnente in contrario, mi mandaria al Presidente dei 


Ministri sto ordine del giorno per telegramma: 


‘« Stasera il popolo pordenonese, adunato in 
solenne e imponente comizio, prega di sollecitare 
la onorevole Commissione, perchè sia con ur-: 
genza sottoposta all'approvazione del Parlamento 
la legge sul riposo festivo invocata come la manna 
nel deserto. » I 

Se podavia sparagnar qualche parola, ma mi 
no ghe bado a la sposa. 

Kben, se no i me fis-cia, tegno per aprovà 


l’ordine del giorno e coro a telegrafar, 


Bona sera, signori. 

